Denise Chávez
Store norske leksikon,Språk og litteratur,Litteratur i verden,Nord- og Mellom-Amerikas litteratur,USAs litteratur,USAs litteratur 1950-2000
Denise Chávez er en amerikansk forfatter, oppvokst i New Mexico i et spansk-amerikansk miljø. Hun har skrevet en rekke skuespill og dikt, men det er først og fremst romanene hun har gjort seg bemerket med.
Gjennombruddet kom med The Last of the Menu Girls (1986), som også kan leses som en novellesamling. Både her og i Face of an Angel (1994, tildelt American Book Award) møter vi personer som reflekterer den rike tradisjonen som er blitt til i møtet mellom meksikansk, amerikansk og indiansk kultur. Karakteristisk for Chávez' forfatterskap er en viss galgenhumor, noe som også gjenspeiles i Loving Pedro Infant (2001), der hovedpersonen er en kvinne som er forelsket i det kjente, avdøde meksikanske skuespilleridolet Pedro Infante. Les mer i Store norske leksikon USAs litteratur